Jaargang 6 - Nommer 21 - 17 Julie 2008 - www.ngkok.co.za/enuus
Skryf gerus in vir die konferensie met prof Andrew Purves en die Konferensie oor multi-kulturele kommunikasievaardighede. Lidmaat-leiers ook welkom.
Jy kan ook ontbyt geniet met Floyd McClung of dalk oorweeg om 'n opgeleide brugleraar te word. Moenie die Liturgie Werkswinkel mis nie!
Nuwe NG Kerk Webblad
Interaktiewe CD: A-Z beleid vir predikante
Brugbediening : Nuus en Opleidingsgeleenthede
Pastorale Versorging vir Kerkleiers - Prof Archibald Hart
Biblia Hawesending (PE) se jongste Gebedsbrief
M.Th. in Bedieningspraktyk as Missionale Transformasie
Leer die Bybel self verklaar
Kerkbode : 18 Julie – "Poster" vir JONK Live
They walked everywhere they went...
Die Algemene Sinode se Taakspan vir Elektroniese Kommunikasie het die webblad van die NG Kerk herontwerp - dit was 'n groot werk! - en stel die blad graag vanaf Vrydag, 18 Julie 2008, op die kuberruim bekend. Julle kan dit gerus vanaf 18 Julie besoek by www.ngkerk.org.za
Ons eie Sinode we webadres bly www.ngkok.co.za en skakel met bogenoemde blad.
Baie geluk aan Ben du Toit en sy span.
Interaktiewe CD: A tot Z-Beleid vir predikante
Elke leraar in die NG Kerk ontvang 'n pragtige, interaktiewe CD, met die volledige besonderhede van die A tot Z Beleid vir predikante. Dit sal in ringsverband persoonlik aan julle oorhandig en toegelig word.
Letterlik net voor ek hierdie woord skryf, het die koeriers die drie kartonne met ons sinode se CD's kom aflaai. Dit lyk goed!
Julle ringe sal mettertyd met julle kontak oor die oorhandiging hiervan.
Floyd is 'n internasionaal-bekende spreker, sendeling en die stigter van die All Nations Mission. Hy sê: "In 1967 God put a dream in my heart to train and mobilize young people to go to the far corners of the earth with the message of God's love. I had experienced first hand the tremendous openness to Jesus, not religion, but Jesus, on university campuses and among the poor in Africa, Asia, Latin America and Europe. If we obey His command to go, teach, baptize and make disciples, Jesus promised that He will be with us. I know that is true!
Brugbediening is 'n nuwe konsep in die NG Kerk, maar baie belowend. Na die bediening van 'n leraar, voordat sy/haar opvolger beroep word, word van 'n brugpredikant gebruik gemaak wat die gemeente begelei om sinvol voor te berei vir die nuwe leraar se dienstyd. Brugpredikante moet opgelei word vir die taak. Indien 'n gemeente te gou beroep, beroep hulle gewoonlik óf presies dieselfde soort dominee, óf die teenoorgestelde van hul vorige dominee. Beide is foute. Soms is daar trauma wat deurgewerk moet word, die gemeente moet dalk behoorlik nadink oor die pad vorentoe en watter profiel die mees geskikte bedienaar behoort te hê.
Howard du Toit, wat 'n sleutelrol in hierdie proses speel, stuur die volgende nuusbrief.
Lees dit gerus met aandag. Geskikte (sien hieronder) Oos-Kaapse leraars, wat belangstel in die opleiding, moet my (Danie Mouton) asseblief kontak vir moontlike subsidie vir jou koste.
Vanjaar word by die Sentrum vir Kontekstuele Bediening, van die Teologiese Fakulteit, Universiteit van Pretoria, weer eens 'n 6-maande opleidingskursus deur medium van Afrikaans aangebied. Die kontakweke vind op 4 tot 7 Aug en 21 en 22 Oktober 2008 plaas. Die Brugbedieningsopleiding deur medium van Engels het nie vanjaar deurgegaan nie. Errol Dengler van Anglikaanse kant is vanjaar by UP ingeskryf vir die Afrikaanse kursusaanbieding en beoog om gedurende September ook in die VSA opleiding te ondergaan. Moontlik kan hy volgende jaar met die aanbieding van die Engelsmedium opleiding van interim ministers behulpsaam wees. Vir meer besonderhede oor vanjaar se opleiding, kan Suki by 012 420 4951/2 geskakel word of vir Howard by 082 371 9346. E-pos : dutoit@netactive.co.za Ook deur Communitas word vir 18-20 Augustus 2008 'n kursus beplan en daaroor kan met Pierre Goosen geskakel word. Sy kontaknommers is 021 808 2914 / 808 3382 of sel 083 630 5676. E-pos is pmgoosen@sun.ac.za.
Die nimlike prof Archibald Hart is 'n Suid-Afrikaner wat vir dekades aan die Fuller Seminarium in die VSA betrokke was (pastorale sielkunde). Hy is 'n besondere man met 'n hart vir predikante en teologies skerp.
Hy kom later vanjaar by die African Enterprise (AE) Kampus in Pietermaritzburg besondere opleiding aanbied. Hieronder is 'n kort opsomming, maar julle kan AE se volledige bekendstelling hier lees.
Dr. Arch Hart, Dean Emeritus of the School of Psychology of Fuller Seminary (USA), is offering this special five-day course in the area of urban mission and transformation. This course targets those ministry leaders who desire to grow in their understanding of a Christian leaders' mental and spiritual health. For those interested in post graduated studies, this course may be taken for academic credit from Fuller Seminary. (http://www.fuller.edu).
Ek het sy opleiding persoonlik beleef. Dit is insiggewend, prakties, lei tot self-ontdekking en altyd toepasbaar in jou eie lewe. Iets om nie te mis nie.
Martin Britz stuur Biblie se jonge Gebedsbrief. Dit is ook 'n lekker nuusbrief:
BIBLIA HAWESENDING PORT ELIZABETH
POSBUS 47 PORT ELIZABETH 6000
TEL NO 041-5855483. SEL NO 0834697138
REIK OP VIR DIE UITREIK 27 JUNIE 2008
Hartlike Christus groete aan al ons gebedsondersteuners:
Soos ons beloof het in ons laaste gebedsbrief (Feb 2008) wil ons die volgenede statistiek deur gee net om u 'n kykie te gee in ons werksaamhede vir die afgelope jaar. Ons het 592 skepe besoek. Party meer as eenkeer. 1035 seemanne het die sentrum besoek. 460 Bybels en 112 traktaatjies is uitgedeel. Ons het met 92 bemanningslede 'n persoonlike geestelike gesprek gehad. Daar was 6 skepe met 'n bybelstudie groep aan boord. Op 3 skepe het ons motivering gedoen om 'n bybelstudie groep te begin. 10 skepe het ons toegang geweier. 8 Hospitaalbesoeke is gedoen, op 8 skepe is oor die gevaar van H.I.V gepraat. 973 (wolmusse) beanies is aan die bemanning gegee. 109 pakkies koekies en 89 kersgeskenksakkies is ook aan die bemanning gegee. Dit alles kon ons slegs doen deur die genade van ons Here Jesus Christus. Ons dank die Here omdat Hy vir ons die krag en genade gegee het wat ons instaat gestel het om die werk te kan doen.
Ons dank ook die Here vir Joy se been wat besig is om mooi te genees, en ons bid dat sy spoedig ook weer skeepsbesoek sal kan doen. Maar intussen hink en pink sy hier in die kantoor rond om al die seevaarders te bedien wat na ons toe kom.
Bid vir ALEX `n wedergebore christen op 'n Indiese ertsdraer. Hy was baie opgewonde toe Martin aanboord sy skip kom. Hy het 'n groot behoefte gehad om net met iemand geestelik te praat en ook om saam te bid. Martin het die voorreg gehad om ook die evangelie met Arokia, Manzar('n Moslem) Shimon, Magesh, Praveen, Ignatius Savio en Tandel te deel. Bid dat die Heilige Gees self die na-prediker sal wees, en ook dat ALEX sal voortgaan om sy lig op die skip te laat skyn.
Bid vir die bemanning van 'n tenkskip waar 10 van die bemanningslede vir Martin vir 'n Bybel gevra het. Dit was weereens 'n pragtige geleentheid om die evangelie met hulle te kon deel. Ons het ook motiveringswerk gedoen, dat die bemanning 'n Bybelstudie groep op die skip sal begin.
Op 'n vrugte skip het ons met die Kok van Latvia kennis gemaak. Dit is vir haar as vrou baie moeilik tussen al die manlike seevaarders. Sy was nie bereid om haar naam te gee nie, maar was baie opgewonde oor die bybel wat ons haar aangebied het. Michael en Vladas ook van Latvia het vir 'n Bybel gevra. Bid vir die dame se eensaamheid en dat sy die teenwoordigheid van die Here sal ontdek in die lees van die Bybel.
Bid vir die bemanning van 'n Ertsdraer wat 4 maande gelede 'n salaris ontvang het. Elke keer as die skip 'n hawe aandoen, word daar 'n rede gegee hoekom hulle nie salaris ontvang nie.
Bid vir ons "Bybel-vir-Seevaarder" projek. Dit het ons verlede jaar ongeveer R18,000 gekos om die Bybels te voorsien.
As daar nog mense is wat by die projek wil betrokke raak, ons bankbesonderhede is: Biblia Hawesending. Absa bank. Rek No 4060566177. Merk die strokie "Bybels vir Seevaarders" dan weet ons dat die geld net daarvoor kan gaan. Baie dankie aan u wat ons al reeds ondersteun het.
Dankie dat ons op u voorbidding kan steun.
Martin, Sus en Joy
Coenie Burger se opmerkings - na aanleiding van die Cerderberg Plattelandse Gemeentekonferensie in Junie te Citrusdal - strook met ons eie gewaarwordinge tydens die padberade in April en Mei vanjaar. Iets besonders is aan die gebeur op die platteland. Jakes Gerwel het ook al daaroor geskryf na aanleiding van sy onlangse ervaringe op die Oos-Kaapse plattelandse dorpie waar hy grootgeword het.
Oor die Citrusdal Gemeentekonferensie: Heelwat Oos-Kaapse dominees het as sprekers opgetree, en Oos-Kaapse inisiatiewe - ons kursusse in lidmaattoerusting, insette oor liturgie en praktiese versoeningsprosesse in gemeente - is hier gedeel. Ons is deel van die nuwe hoop wat ontspring!
Wel, hier is Coenie aan die woord:
Coenie Burger, Godsdiens-aktueel; Beeld, Jun 22 2008
Ek het die afgelope week `n byeenkoms bygewoon wat my – te midde van die broeiende onrustigheid in die land – baie hoop gegee het. Dit was 'n konferensie vir plattelandse gemeentes wat aan die Weskus gehou is. Die plattelandse gemeentes vertel ons lankal dat hulle anders funksioneer as stadsgemeentes en dat die planne wat vir stadsgemeentes werk nie altyd op die platteland werk nie.
Die mense het van oraloor gekom. Van Springbok en Steinkopf, van Fraserburg en Loeriesfontein, van Beaufort en Touwsrivier, van Lutzville en Garies en van baie ander dorpies. Predikante en lidmate – van alle kleure. Die konferensie was `n lafenis en verkwikking vir almal wat daar was. Daar is gepraat oor die land en sy moeilikheid, maar ten spyte daarvan was die klimaat nie swaarmoedig of negatief nie. Om die waarheid te sê: die gees was veel blymoediger as wat ek verwag het. Die verhale oor wat in gemeentes aan die gebeur is, was ongelooflik bemoedigend. Ons het gehoor van 'n wonderlike werkskeppingsprojek wat nou al jare in Beaufort-Wes loop – uitgedink en bestuur deur 'n dominee en 'n gemeente. Ons het gehoor van 'n aangrypende holistiese opvoedingsprojek wat in die Hantam-Karoo bedryf word – deur lidmate. Ons het gehoor van boere wat besig is met grondhervormingsprojekte – nie omdat hulle dit moet doen nie, maar omdat hulle glo dat dit voor die Here die regte ding is om te doen. Ons het gehoor van voedingsprojekte, versorgingsprojekte, jeugprojekte – van mense wat omgee en bereid is om te dien. Ek moes aan die einde van die konferensie iets sê oor wat ek gehoor en beleef het. Dus: ek het heeltyd probeer luister en dink oor wat hier aan die gebeur is.
Dit was die algemene stemming van die konferensie wat my die meeste verras het. Daar was `n rustigheid – amper `n soort stille onverstoorbaarheid – wat vir my nuut was. En daar was energie – baie meer as wat ek verwag het. Die houding was min of meer: ons weet van al die probleme, maar ons sal moet aangaan en deurdruk. As jy vra waar die houding vandaan kom, sou 'n mens kon dink dat die platteland se gehardheid dalk iets daarmee te doen het. Maar hoe langer ek geluister het – veral na lidmate se praat – hoe meer het ek geweet dat dit ook te doen het met 'n verbintenis tot God en die evangelie. Wat duidelik ook aan die gebeur is, is dat plaaslike leiers verantwoordelikheid begin neem vir hul eie omgewings en vir die lot van hul mense. Dit is asof hulle begin verstaan dat ons probleme van so 'n aard is dat dit nie deur een of twee leiers sentraal opgelos gaan word nie.
Ek het dieselfde ding 'n maand gelede by die SARK-jaarvergadering gesien. Jong leiers wat na vore tree en praat met 'n durf wat ek nog nie vantevore by die vergaderings gehoor het nie. Hulle voel bedrieg deur die politici en gaan sukkel om hulle weer te vertrou. Hulle is reg om meer as tevore self te dink en hul menings hoorbaar te maak. Hiervoor is ek baie, baie dankbaar. Die lidmaatleiers het my die meeste verbaas. Van die uitdagendste projekte waarvan ons gehoor het, is projekte wat deur lidmate uitgedink en staan gemaak is. Wit boere en onderwysers wat regtig omgee en groot droom en doen. Bruin en swart ouderlinge wat gemeentes sonder predikante lei met groot wysheid, liefde en vaardigheid. Wat uitgestaan het, was die diep en helder persoonlike geloof van hierdie lidmate. Dit is mense wat die Here ken en nie skaam is om daaroor te praat nie.
Die twee dae het my laat dink aan iets wat Augustinus geskryf het in sy City of God. Jy kan nie bloot uit wat met mense gebeur aflei of hulle Christene is of nie. Ons het nie soveel beheer oor wat met ons gebeur in die lewe nie. Of iemand 'n Christen is of nie, kan jy eers sien as mense begin reageer op dit wat met hulle gebeur. Christene kan jy daarin herken dat hulle ook in slegte tye probeer leef met geloof, hoop en liefde. Geloof dat die evangelie van Christus waar is; Hoop op God en op sy beloftes; Terwyl ons poog om sonder voorbehoud en selfverloënend lief te hê soos Jesus liefgehad het.
Die MTh : Bedieningspraktyk as Missionale Transformasie moet beskou word as 'n geloofsonderskeidingsreis waar die Drie-enige God se roeping opnuut ontdek word vir jouself as geestelike leier, vir die gemeente waarin jy staan en vir die gemeenskap waarbinne die gemeente funksioneer. Die reis beoog om die bedieningsproblematiek van gevestigde kerke aan te spreek deur opnuut te besin oor die bestaande programme wat gevolg word. Entrepreneur-kerkleiers uit bepaalde kerkgenootskappe is nodig om binne die akademiese dissipline met hierdie problematiek te worstel. Die uitkoms daarvan moet realiseer in die transformasie van 'n Christendom-institutêre model van kerkwees tot ?n dinamiese missionale model, oftewel van 'n selfgesentreerde tot ?n ander-se-nood-gefokusde bedieningswyse.
Deel in die ontluikende geleenthede wat in Suider-Afrika deur missionale transformasie ontvou.
* Ervaar geestelike groei saam met 10 kollegas en 12 "dosente" oor 'n periode van twee jaar.
* Kom drie maal per jaar vir 'n week lank byeen, telkens in 'n ander bedienings- en gemeenskapskonteks.
* Werk saam met mentors en bly deurentyd deur middel van die internet in gesprek met die groep wat die reis meemaak.
* Ervaar kruis-kulturele blootstelling en deel in die internasionale samewerkingsooreenkoms van die "Partnership for Missional Church."
Die program is daarop toegespits om kerkleiers in Suider-Afrika toe te rus om hul gemeentes te lei in 'n kulturele transformasieproses. Dit kom neer op ?n teologiese paradigmaverskuiwing wat veel ingrypender is as die aanleer van nuwe tegniese vaardighede. Die aanbiedingswyse, leersituasie as sodanig en die navorsingstyl moet die nuwe paradigma beliggaam, demonstreer en fasiliteer. Leierskap word gesien as 'n uitvloeisel van 'n lewe in die Triniteit, van luister en dien en oor grense beweeg.
Stellenbosch: 14 -20 Februarie 2009: Prof Nelus Niemandt & ds Danie Mouton
Port Elizabeth: 26 September - 2 Oktober 2009: Prof Jurgens Hendriks and ds Danie Mouton.
* 'n vier-jaar graad in Teologie, OF
* 'n toepaslike vier-jaar kwalifikasie wat goedgekeur is deur die Senaat, OF
* 'n US Nagraadse Diploma in Teologie
* Jurgens Hendriks, by hjh@sun.ac.za
* die sekretaresse van die Teologiese Fakulteit.
OF gefaks word aan +27 (0)21 808 3251, vir aandag H.J. Hendriks.
My spiritualiteit is van 'n aktiewe aard, maar ek kry nie altyd te midde van my besige program kans om genoegsaam aandag daaraan te gee nie - het die tyd saam genesend gevind.
Dit was verblydend om te sien hoedat selfs die aanbieders energie uit die interaksie geput het
Carl Crouse vestig ons aandag op hierdie nuttige skakel na die skoolkwartale vir 2009:
Publieke vakansiedae vir 2009 word ook gelys.
Tydens die Algemene Sinode 2007 is belangrike insette gelewer en besluite geneem rondom die bemagtiging van lidmate tot dienswerk. Daar is goeie aanduiders dat gemeentes wat lidmate ontmagtig (dit is ons tradisionele gemeente-modelle, die leraars neem sentrale rolle in as bestuurders of diensleweraars en hou lidmate so in die "koue") ook lidmate met leierspotensiaal verloor aan ander gemeentes of denominasies waar hulle gawes benut word.
ADGO (Algemene diensgroep Gemeente-Ontwikkeling) is met belangrike inisiatiewe besig om gemeentes te bemagtig om lidmate te bemagtig. Die Taakspan vir Liodmaatbemagtiging, waarop ons sinode ook verteenwoordig word, het onlangs weer vergader. Frank van Rensburg, een van die lede en van KwaZulu Natal-Sinode, gee sy indrukke:
Dit was 'n voorreg om bogenoemde taakspan se vergadering te gaan bywoon. Alhoewel dit 'n eerste keer was, was dit duidelik dat hier baie hard gewerk is deur mense wat besonder geseёnd is. Daar is 'n passie geopenbaar om by te dra tot die welwese van die Kerk van Jesus Christus. Die fokus is gerig op die verskaffing van konkrete bedieningsmateriaal wat gemeentes ondersteun om lidmate te help om hulle gawes te gebruik, hulle rol en plek binne die liggaam van Christus te verstaan en hulle te begelei tot aktiewe dissipelskap (diensbaarheid) in die wêreld.
Elke lidmaat is onteenseglik deel van God se sending in die wêreld. Juis daarom moet lidmate tot hul reg kom in die bediening. Hiervoor is volwasse lering en verdere toerusting nodig. Die vraag is hoe? Met die oog hierop word 'n Rimpel DVD in die vooruitsig gestel. Hierdie DVD is lekker prakties. Dit bevat 'n skatkis van sake waarin leraars en lidmate gehelp kan word. Hierin sal iets van die volgende gevind word: Net vir die dominee, die droomkis, die oudit aktetas, die aksie reistas, die gereedskapkas en die evaluasielaai. Die DVD sal gebruikersvriendelik wees. As op een van die sake gekliek word, maak 'n hele skatkis van rykdomme, inligting en gereedskap oop. As jy wil weet waar om op die webwerf te gaan soek, dan sal jy selfs hierin gehelp word. Kursusse beskikbaar, dissipelskap modules, boeke wat gelees kan word, preke, en vele meer. Daar word selfs nagedink oor die daarstel van "A-Z Rimpel slypmodules", alles bedoel om lidmate te begelei op hul geloofsreis.
Aanpassings mag dalk nodig wees in bepaalde kerkordelike artikels. Dalk is alle artikels nie ewe vriendelik ten opsigte van lidmaatbemagtiging nie. Miskien was dit nooit die bedoeling nie, maar het dit dalk juis ontmagtiging in die hand gewerk. Hieroor moet verder besin word. 'n Nuwe Artikel 55 sou as volg kon lyk:
Dienswerk van Gelowiges Nuwe Artikel 55
1) Die roeping van die kerk in sy gestuurdheid na die wêreld (Missio Dei) impliseer die toegewyde dienswerk van elke gelowige.
2) Elke gelowige ontvang van die Here die gawes, die geleenthede en die krag van Sy Gees om in hulle daaglikse lewe gestalte te gee aan God se liefde vir hierdie wêreld.
3) Met die oog hierop behoort die kerk sy gelowiges toe te rus, te inspireer en te ondersteun.
4) Die kerk stel self organisasie in plek waardeur gelowiges betrek word by die uitbou van die kerk en die uitbreiding en versorging van God se Koninkryk.
5) Dit staan gelowiges (egter) vry om ter wille van hulle dienswerk in die wêreld self aksies te begin, organisasies te stig, netwerke en vennootskappe te vorm ten einde om die Koninkryk te bevorder.
6) Die kerk as organisasie gee met gesonde oordeel sy seën en samewerking aan hierdie ander organisasies, netwerke en vennootskappe wat ook in diens staan van die Missio Dei.
Kerkordelike veranderings vind nie sondermeer plaas nie. Dit word van alle kante bekyk, deurdink en uiteindelik is dit die Sinode wat hierin die besluit neem. Dit kan natuurlik help as 'n mens saam luister, saam dink en deel.
(Met dank aan ePosduif.)
'n Omvattende gids om die krag van die Bybel as Woord van God te ontsluit
Die Bybel is lewend en kragtig. Maar soms loop 'n mens die gevaar om dit verkeerd te interpreteer. Leer die Bybel self verklaar wil lesers bemagtig om die Bybel só te lees dat hulle die krag en die lewe van die Woord van God eerstehands ervaar en verstaan.
Om hulle hiervoor toe te rus bied die boek die volgende:
· * Die geskiedenis en gesag van die Bybel
· * 'n Stap-vir-stap-metode om Bybeldele te verklaar
· * Selftoets-oefeninge
· * 'n Woordelys
Leer die Bybel self verklaar sal lesers help om dit al meer reg te kry om die Bybel geldig te ver­staan, en nie sommer net lukraak en intuïtief hulle mening te gee nie. Só sal hulle al meer 'n verdieping in hulle verhouding met God ervaar, en die Bybel regtig as rigsnoer kan gebruik vir 'n leefstyl wat God se goedkeuring wegdra.
Fika Janse van Rensburg is mederedakteur en mede-outeur van verskeie Bybels en ander publikasies, waaronder Die Bybel in Praktyk, Die Bybellennium, Die Bybel A-Z en Die Multivertaling Bybel. Sy spe­sialiteitsrigting is Verklaarkunde van die Nuwe Testament en Nuwe-Testamentiese Grieks. Fika is pro­fessor in Nuwe Tes­tament aan die Noordwes-Uni­versiteit in Potchef­stroom, en die Teologiese Skool se Direkteur: Bybelwetenskappe en Bybeltale.
Francois Kruger het 'n meestersgraad in Pastorale Teologie, 'n doktorsgraad in Praktiese Teologie en is sedert 1982 predikant in Middelburg-Noord. Hy is ook die skrywer van 'n aantal boeke en artikels en bied lesings aan. Sy spesialisterrein is die pastorale hantering van persoonlikheidsprobleme
Rinel Hugo van ADGO (Algemene Diensgroep Gemeente-Ontwikkeling) skryf:
In Kerkbode van hierdie week is 'n "poster" met die advertensie vir JONK Live se musiekfees.
Hiermee rig ADGO die versoek dat u asseblief van die posters sal uithaal om by die kerk teen die aansteekbord op te sit. Op die agterkant is die advertensie van Lux Verbi se 24/7 bybel vir jongmense. Aangesien Lux Verbi een van die fees se borge is, wil ons vra dat u asb die voorkant sowel as die agterkant van die plakate sal benut.
Na die Musiekfees kan al die plakate omgedraai word om Lux Verbi se bybel te adverteer, aangesien die advertensie tydloos is.
Al die inligting vir die JONK Live fees is by www.jonk.co.za te kry. Skakel ADGO se kantoor gerus vir besprekings vir verblyf en/of
bespreek u kaartjies by i-tickets (Sien webblad) vir die fees wat u nie mag misloop nie!!!!!
(Uit E-kerk se Leiersnuusbrief:)
Meeste Amerikaners beskou Lincoln as een van hulle grootste presidente. Wat ons wel kan sê, is dat hy 'n groot leier was en vir elkeen van ons 'n voorbeeld is van wat bereik kan word as jy jou op iets toespits.
Hy is in 'n houthuis gebore; hy het minder as een jaar formele opvoeding gehad - en hy word president. Wat egter opvallend is, is sy mislukkings:
* 1843: hy verloor die nominasiestryd vir die Amerikaanse Kongres.
* 1846: hy word verkies tot die Kongres, maar twee jaar later is hy uit, want sy party het Kongreslede se termyn tot twee jaar beperk.
* 1854: hy verloor 'n verkiesing as senator.
* 1856: hy verloor die nominasie vir vise-president.
* 1858: hy verloor weer die verkiesing as senator,
Ook op persoonlike vlak gaan dit maar sleg met hom: sy eerste liefde sterf; 'n vrou verwerp sy huweliksvoorstel - klinies was hy depressief. Ten spyte van al sy terugslae word hy in 1860 as president van die VSA verkies.
Hoe kan ek my mislukkings verander in suksesse? Let op: elke keer as Lincoln misluk het, was hy terug om iets groters te doen. Hy het dikwels misluk, maar soos Maxwell sê: opwaartse mislukking. Dit beteken dat hy innerlik baie sterk moes gewees het. Daar was baie emosionele en professionele hekkies waaroor hy moes kom, maar nooit het 'n terugslag hom permanent ondergekry nie.
Hoe dikwels laat ek en jy toe dat mislukking ons toekoms bepaal? Hoe het Lincoln daarin geslaag om uit elke mislukking te leer - om sterker anderkant uit te kom? Ons kan twee lesse by Lincoln leer:
* Volharding. Dit is die kern en Lincoln was 'n meester in volharding.
* Glo in jouself. Lincoln het hom as 'n leier gesien lank voordat hy een was. Dit was nie arrogansie of leë ambisie nie. Hy het 'n doel in die lewe gehad wat die moeite werd was om na te streef.
His father said he'd make a deal with his son: 'You bring your grades up from a C to a B average, study your Bible a little, and get your hair cut.